Melody Time

Melody Time (senere norsk tittel: Meloditid) er en amerikansk tegnet filmmusikal for barn fra 1948 produsert av Walt Disney. Filmen består av syv korte animasjonsfilmer og gjennom disse får man møte figurer som blant annet taubåten Little Toot, Donald Duck, José Carioca, Pecos Bill og Aracuan Bird. Den inneholder også noen sekvenser med realfilm. Filmen kan beskrives som en fantasifylt reise med møter mellom musikalske verk og karakterer fra den tegnede verden. 

Den er den tiende av Disneys klassikere. 

Filmen består av følgende kortfilmer: Once Upon a Wintertime, Bumble Boogie, Johnny Appleseed, Little Toot, Trees, Blame It on the Samba og Pecos Bill, den tøffe cowboyen som vokste opp blant prærieulver.

Om filmen
Ambisjonsnivået til Melody Time var lavere enn med Fantasia og mange av filmene har blitt distribuert som separate kortfilmer i ettertid. Historien som slepebåten Little Toot og westernfilmen Pecos Bill, der Roy Rogers opptrer i en realfilmsekvens, er trolig blitt de mest kjente av dem. Konseptet å surre sammen en del korte animasjonsfilmer har Disney benyttet flere ganger før, blant annet i Donald møter nye venner (1944). I begge er musikken brukt som et ekstra virkemiddel.

Melody Time ble ikke så godt mottatt av anmelderne i USA.

Produksjonskostnadene var på $1,5 millioner.

Filmen hadde norsk premiere på Colosseum i Oslo på torsdag den 9. oktober 1952 som Melody Time, og den utgitt med samme tittel på DVD den 3. oktober 2007. Derimot er den i dag tilgjengelig på strømmetjenesten Disney+ med den norske tittelen Meloditid.

Medvirkende
 Roy Rogers – Forteller; Sanger (Pecos Bill)
Dennis Day – Forteller; Sanger (Johnny Appleseed)
 The Andrews Sisters – Sanger (Little Toot)
Fred Waring and the Pennsylvanians – Sanger (Trees)
Freddy Martin – jazzarrangement av Humlens flukt av Nikolaj Rimskij-Korsakov (Bumble Boogie)
 Ethel Smith – Organist (Blame It On the Samba)
 Frances Langford – Sanger (Once Upon a Wintertime)
 Buddy Clark – Sanger; Forteller
 Bob Nolan – Sanger; Forteller (Pecos Bill)
 Sons of the Pioneers – Sangere; Fortellere (Pecos Bill)
 The Dinning Sisters – Sangere (Blame It On the Samba)
 Bobby Driscoll – Seg selv (Pecos Bill)
 Luana Patten – Seg selv (Pecos Bill)

Referanser

Eksterne lenker

 

Filmer fra 1948
Animerte filmmusikaler fra USA
Disney-filmer
Animerte barnefilmer fra USA
Animerte filmer med antropomorfe dyr